ປະທານປະເທດ ເຈືອງເຕີ໋ນຊາງ ຕ້ອນຮັບຄະນະຜູ້ແທນ ສະມາຄົມມິດຕະພາບ ຍີ່ປຸ່ນ-ຫວຽດນາມ ເຂດ Kansai
ທ່ານປະທານປະເທດ ຫວຽດນາມ ເຈືອງເຕີ໋ນຊາງທ່ານ
Teichi Nishimura ປະທານສະມາຄົມຍີ່ປຸ່ນ - ຫວຽດນາມ
(ພາບ: TTXVN)
ຕອນເຊົ້າວັນທີ 21/10, ທີ່ການຕ້ອນຮັບຄະນະຜູ້ແທນສະມາຄົມມິດຕະພາບ ຍີ່ປຸ່ນ - ຫວຽດນາມ ເຂດ Kansai, ຍີ່ປຸ່ນ ໂດຍທ່ານ Teichi Nishimura ປະທານສະມາຄົມເປັນຫົວໜ້າຄະນະ, ພວມຢູ່ຢ້ຽມຢາມ ຫວຽດນາມ, ທ່ານປະທານປະເທດ ຫວຽດນາມ ເຈືອງເຕີ໋ນຊາງ ເນັ້ນໜັກວ່າ: ຍີ່ຢຸ່ນ ແມ່ນໜຶ່ງໃນບັນດານັກລົງທຶນແຖວໜ້າຢູ່ ຫວຽດນາມ, ໃນນັ້ນເຂດ Kansai ມີຈຳນວນບັນດານັກທຸລະກິດລົງທຶນຢູ່ ຫວຽດນາມ ຫລາຍກ່ວາໝູ່. ທ່ານປະທານປະເທດ ເຈືອງເຕີ໋ນຊາງ ຂອບໃຈສະມາຄົມມິດຕະພາບ ຍີ່ປຸ່ນ - ຫວຽດນາມ ເຂດ Kansai ມີການເຄື່ອນໄຫວຫລາຍຢ່າງຊ່ວຍເຫຼືອນັກສຶກສາ, ນັກເຝິກງານ ຫວຽດນາມ ຢູ່ Kansai, ກາຍເປັນຂົວເຊື່ອມຕໍ່ການພົວພັນ ແລະ ຮ່ວມມືລະຫວ່າງປະຊາຊົນ 2 ປະເທດ ໂດຍຜ່ານການຢ້ຽມຢາມເຮັດວຽກຄັ້ງຕ່າງໆ, ຍູ້ແຮງການເຄື່ອນໄຫວທ່ອງທ່ຽວລະຫວ່າງບັນດາທ້ອງຖິ່ນ 2 ປະເທດຂອງສະມາຄົມ.
ສ່ວນທ່ານ Teichi Nishimura ປະທານສະມາຄົມມິດຕະພາບ ຍີ່ຢຸ່ນ - ຫວຽດນາມ ເຂດ Kansai ຢືນຢັນວ່າ: ຈະເຮັດຈົນສຸດຄວາມສາມາດຂອງຕົນ ເພື່ອປະກອບສ່ວນເຂົ້າໃນການເພີ່ມທະວີການຮ່ວມມືປະຊາຊົນ, ໃນນັ້ນມີເຂດ Kansai ແລະ ບັນດາທ້ອງຖິ່ນຂອງ ຫວຽດນາມ.
(ແຫຼ່ງຄັດຈາກ VOV)